มหาวิทยาลัยขอนแก่น วิทยาเขตหนองคาย จัดโครงการ “การพัฒนาประสิทธิภาพการปฏิบัติงานของบุคลากร” ประจำปี 2561 ระหว่างวันที่ 15 และ18 มิถุนายน 2561 โดยมีวัตถุประสงค์เพื่อให้บุคลากรสายสนับสนุนเกิดความรู้ความเข้าใจในการเตรียมพร้อมเข้าสู่การบริหารจัดการภายใต้โครงสร้างองค์กรรูปแบบใหม่ ในด้านกระบวนการทำงาน วิสัยทัศน์ การวางแผนกลยุทธ์ การจัดการความเปลี่ยนแปลง และสร้างวัฒนธรรมองค์กรรวมถึงความผูกพันที่ดีต่อองค์กร ซึ่งจะก่อให้เกิดความสามารถในการสนับสนุนพันธกิจของทุกส่วนงานในมหาวิทยาลัยขอนแก่น วิทยาเขตหนองคายพร้อมทั้งประกอบกับเป็นการรองรับการเข้าสู่การเป็นมหาวิทยาลัยในกำกับของรัฐได้อย่างมีประสิทธิภาพ โดยได้รับเกียรติจาก ผู้ช่วยศาสตราจารย์ ดร.เกียรติ แสงอรุณ รองอธิการบดีวิทยาเขตหนองคาย เป็นประธานเปิดงาน โดยมีนายผดุงศักดิ์ อุ่นวิเศษ หัวหน้างานแผนและทรัพยากรบุคคล เป็นผู้กล่าวรายงานโครงการ